Kaitseministeerium 02. 05. 2025.a

Lp Indrek Sirp

Kaitsetööstuse arendamise erinõunik

Pärnu 1 kaitsetööstuspark on planeeritud 204 hektari suurusele maa-alale, millest on ette nähtud hoonestada 178 hektarit. Kaitsetööstuspargi ehitamine toimub rohevõrgustiku tuumalal ja selle vahetus läheduses. See tähendab kasvava metsa ja muu loodusliku rohemaa rohevõrgustiku eemaldamist. Planeeritava kaitsetööstuspargi Pärnu 1 ala on hetkel 97,7% ulatuses metsamaa, mis on metsa linnustikule ja loomastikule olulisi elupaiku pakkuva alaga.

Kaitsetööstuspargi arendamisel on antud lubadus kehtestada tingimused ja võtta kasutusele kompenseerivad meetmed, mis vähendaksid oluliselt pargi rajamisega kaasnevaid mõjusid ja häiringuid. Kaitsetööstuspargi tutvustamisel esitatud kompenseerivad meetmed looduskajude hüvitamiseks ei olnud konkreetsed ja jäid üldsõnalisteks.

Soovime saada antud küsimustele vastuseid:

1. Millal enne projekteerimise staadiumit tuuakse välja konkreetsed kompenseerivad meetmed linnu- ja loomastikule, mille järgimine oleks kohustuslik planeeritud kaitsepargi territooriumil kui ka sellega piirnevatel aladel?
2. Kas kompenseeritakse minimaalselt 200 hektarit metsamaad, mis asuks kaitsetööstuspargi naabruses, kuna kaitsetööstuspark on planeeritud 204 hektari suurusele maaalale? Nendel kaitsetööstusparki ümbritsevatel aladel ei teostaks riik, keda esindab metsade majandamisel RMK, metsa raideid.
3. Palun konkreetselt ära näidata arendusprojektis metsamaa, millega kompenseeritakse raadatav metsamaa, mis tuuakse välja kompensatsiooni meetmetes.
4. Kas tööstusparki ümbritsevatel aladel keelatakse ära metsaraie ning ei planeeritaks piirkonda uusi karjääre, kuna sellised tegevused soodustaks müra levikut ja kahjustaks roheala veelgi?
5. Kes kontrollib ja vastutab konkreetselt kompensatsiooni meetmete ellu viimise eest?

Oodates Teie vastuseid

Lugupidamisega Jaak Jalakas, Piret Jalakas

Vanatoa talu, Kõima küla, Pärnu linn, Pärnu maakond